34. ΑΠΟΦΑΣΙΣ Α.Σ.Δ.Υ. Αριθ. 1060 της 22 Δεκ. 1966/30 Ιαν.1967 (ΦΕΚ Β΄ 54) Περί τρόπου πληρώσεως δια κοινού διαγωνισμού θέσεων προσωπικού οργανισμών κοινωνικής πολιτικής, αρμοδιότητος Υπουργείου Εργασίας. Λαβόν υπ’ όψιν τας διατάξεις: 1)Της παρ. 8 του άρθρ. 22 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων» (Φ. 141), ως αύτη αντικατεστάθη δια της παρ. 3 του  άρθρ. 1  του Νόμ. 2085/1952  (Φ. 105) και (Μετά την σελ 18,0026) Σελ. 18,0027 302-099 Οργανισμοί Κοινωνικής ασφαλίσεως 15Β.ΑΑ.α.33-34 61 2)του άρθρ. 7 του από 23/31.12.1955 Β. Δ/τος «περί εφαρμογής του Υπαλληλικού Κώδικος επί των υπαλλήλων των Ν.Π.Δ.Δ.» (Φ. 357), αποφασίζει: Καθορίζει, ως κάτωθι, τον τρόπον πληρώσεως κενών θέσεων: α)Α΄ Κατηγορίας, επί εισαγωγικώ βαθμώ 8ω, των Κλάδων Διοικητικού, Λογιστικού και ΔιοικητικούΛογιστικού των Οργανισμών Κοινωνικής Πολιτικής, αρμοδιότητος Υπουργείου Εργασίας, των διαλαμβανομένων εν τη υπ’ αριθ. 70109/3418/1966 (Φ. 585) αποφάσει του Υπουργείου τούτου και β)Β΄ Κατηγορίας των αυτών, ως άνω, Οργανισμών, επί εισαγωγικώ βαθμώ 11ω, δι’ ας θέσεις ως τυπικόν προσόν διορισμού προβλέπεται το απολυτήριον Γυμνασίου ή πτυχίον Σχολής Μέσης Παιδείας. 1.Οι ειρημένοι Οργανισμοί Κοινωνικής Πολιτικής, ευθύς ως παρασχεθή αρμοδίως η έγκρισις της πληρώσεως κενών εκ των ως άνω θέσεων, αναγγέλλουν ταύτας εις το ΑΣΔΥ. Τα έγγραφα αναγγελίας καταχωρίζονται εις ειδικόν παρά τω Α.Σ.Δ.Υ. τηρούμενον βιβλίον. 2.α.Αι αναγγελθείσαι κεναί θέσεις γνωστοποιούνται δια της προκηρύξεως του κοινού διαγωνισμού. β.Οι μετέχοντες εις τον κοινόν διαγωνισμόν δηλούν δια της περί συμμετοχής εις αυτόν αιτήσεώς των, τους κλάδους των εν τη προκηρύξει θέσεων των Οργανισμών Κοινωνικής Πολιτικής, εις τους οποίους προτιμούν να διορισθούν και καθορίζουν την μεταξύ τούτων προτίμησίν των, ήτις συνάγεται εκ της εν τη αιτήσει σειράς αναγραφής των. Η τοιαύτη δήλωσις είναι ανέκκλητος. γ.Εάν υποψήφιος παραλείψη να διατυπώση την κατά το προηγούμενον εδάφιον δήλωσιν, τεκμαίρεται ότι αποδέχεται να διορισθή εις οιονδήποτε των εν τη προκηρύξει κλάδων. Εάν δηλώση προτίμησιν δι’ ολιγωτέρους των εν τη προκηρύξει Κλάδων, τεκμαίρεται ότι αποδέχεται να διορισθή και εις τους λοιπούς. 3.α.Ο πίναξ επιτυχίας εις τον κοινόν διαγωνισμόν υποβάλλεται εις το Α.Σ.Δ.Υ., το οποίον, μετά προηγούμενον έλεγχον της νομιμότητος, αποστέλλει τούτον προς δημοσίευσιν εις την Εφημερίδα της Κυβερνήσεως, εντός δέκα πέντε ημερών από της υποβολής του. β.Ο πίναξ επιτυχίας ισχύει επί έν έτος από της δημοσιεύσεώς του. Σελ. 18,0028 302-100 4.α.Μετά την δημοσίευσιν του πίνακος, το Α.Σ.Δ.Υ. συνεδριάζον εν Τμήματι, καθορίζει δι’ αποφάσεώς του τους εις τας γνωστοποιηθείσας δια της προκηρύξεως θέσεις διοριστέους κατά Κλάδον εκ των επιτυχόντων, τηρούν την εν τω πίνακι σειράν επιτυχίας και λαμβάνον υπ’ όψιν κατ’ ελευθέραν κρίσιν την δηλωθείσαν επιθυμίαν των υποψηφίων, την, τυχόν, ειδίκευσίν των και ιδία το υπηρεσιακόν συμφέρον. 5.α.Η κατά την προηγουμένην παράγραφον απόφασις του Α.Σ.Δ.Υ. κοινοποιείται επί αποδεικτικώ παραλαβής εις τους διοριστέους και ανακοινούται εις τους Οργανισμούς παρ’ οις θα διορισθούν ούτοι. β.Εάν τις εκ των ως άνω διοριστέων δεν υποβάλη εμπροθέσμως τα υπό της παρ. 5 του άρθρ. 2 του υπ’ αριθ. 660/1965 Β. Δ/τος οριζόμενα προς διορισμόν δικαιολογητικά, του γεγονότος τούτου βεβαιουμένου εξ επισήμων στοιχείων υποβαλλομένων εις το Α.Σ.Δ.Υ. υπό του οικείου Οργανισμού, ούτος κατόπιν αποφάσεως του Α.Σ.Δ.Υ. απόλλυσι την εν τω τω πίνακι επιτυχίας σειράν του και μεταφέρεται εις το τέλος του πίνακος τούτου, ορίζεται δε διοριστέος ο πρώτος κατά σειράν του πίνακος ερχόμενος και ούτω καθ εξής. 6.α.Αι μετά την έκδοσιν της προκηρύξεως του κοινού διαγωνισμού και κατά την διάρκειαν ισχύος του πίνακος επιτυχίας αναγγελλόμεναι κεναί θέσεις γνωστοποιούνται υπό του Α.Σ.Δ.Υ. κατά την χρονολογικήν σειράν της αναγγελίας, επί αποδεικτικώ παραλαβής, εις ισαρίθμους προς τας εν λόγω θέσεις εκ των κατά σειράν επιτυχίας του πίνακος εγγεγραμμένων και ανακοινούνται εις τους Οργανισμούς παρ’ οις καλούνται να διορισθούν. β. Εάν τις των, ως άνω, διοριστέων, δεν υποβάλη εμπροθέσμως τα προς διορισμόν νόμιμα δικαιολογητικά, εφαρμόζονται τα εν τη προηγουμένη παρ. 5β οριζόμενα. 7.Επί πάντων των λοιπών θεμάτων των μη ρυθμιζομένων δια της παρούσης, εφαρμόζονται αι κείμεναι περί διαγωνισμών διατάξεις του Υπαλληλικού Κώδικος. 8.Αι διατάξεις της παρούσης εφαρμόζονται και επί των λοιπών νομικών προσώπων δημοσίου δικαίου, επί των οποίων προβλέπονται τα αυτά τυπικά προσόντα διορισμού εις θέσεις ομοίων Κλάδων. Η παρούσα δημοσιευθήτω δια της Εφημερίδος της Κυβερνήσεως. 15Β.ΑΑ.α.34 Οργανισμοί Κοινωνικής ασφαλίσεως 62